એક ગોરાએ ફોટો પાડવાની નવી દુકાન શરૂ કરી અને પહેલો ફોટો કોઈ સંતનો જ પાડવો છે તેવું નક્કી કર્યું અને સંતની શોધમાં વીરપુર આવી ચડયો. તે બાપા ફોટો પડાવે તે માટે કરગર્યો અને બાપા કોઈને દુઃખી નહોતા કરતા. તેઓ ફોટો પડાવવા તૈયાર થઈ ગયા. ફોટામાં બાપાની એક આંખ મીંચાઈ ગઈ. બાપાનો આ એકમાત્ર ફોટો હતો. બાપા નહીં દુબળા કે નહીં જાડા. નીચે ઘાટે હતા. માથે પાઘડી બાંધતા. ગોઠણ સુધીનું અંગરખું અને ટૂંકી પોતળી પહેરતા. તેમના ડાબા ગાલે લાખું હતું. કપાળમાં તિલક હોય. એક હાથમાં લાકડી રાખતા અને માળા ફેરવતાં રામનામ જપ્યા કરતા.